تورکیه‌نین انرژی و طبیعی قایناقلار ناظیری برات آلبایراک روسیا طبیعی گازینی آوروپایا چات‌دیرا‌جاق تورک آخینی گاز بورو کمری‌نین تیکینتی‌سینه 2017-جی ایلده باشلانیلماسی‌نین پلانلاشدیریلدیغینی، ایلک حیسه‌سی‌نین ایسه 2019-جو ایلده تاماملانماسی‌نین نظره آلیندیغینی بیلدیردی.
بو باره‌ده آنادولو آژانسینا معلومات وئرن ناظیر وورغولادی کی، تورک آخینی عذره ایکینجی بورو کمری آوروپا بازاری‌نین عاقبتی ایله علاقه‌لی‌دیر. تورک آخینی تورکیه‌نین خصوصیله غرب ایله یاشانا بیله‌جک بحران‌لارین آرا‌دان قالدیریلماسینی تامین ائتمک اوچون اهمیت‌لی بیر لاییحه‌دیر. لاییحه‌نین ایلک حیسه‌سی‌نین 2019-جو ایلده تاماملانماسی اوچون هر هانسی بیر گئجیکمه گؤزلنیلمیر.
برات آلبایراک مرسین ویلایتی‌نین آککویو قصبه‌سینده تیکیلمه‌سی پلان‌لاش‌دیریلان آک کویو آتوم الکتیریک سانترال لاییحه‌سی‌نین داها سرعت‌لی شکیلده حیاتا کئچیریلمه‌سی اوچون فعالیت‌لرین داوام ائتدیگینی سؤیله‌دی.
فتح الله چی ترور تشکیلاتی پارالل دؤولت یاپیلانماسینین (فتو/پ.د.ی) 15 ژوئیه‌ده چئوریلیش جهدی ایله علاقه‌لی معلومات دا وئرن ناظیر دئدی کی، خاریجی منبع‌لردن دستک‌لنن تشکیلات سون بیر ایلده آنلاشیلدی. ترور تشکیلات‌لارینا قارشی موباریزه‌میز قرارلی شکیلده و ان یوکسک سویه‌ده داوام ائدیر.
عیراق-ین موصول شهری‌نین ترور تشکیلاتی داعش-دن تمیزلنمه‌سی اوچون عیراق اوردو بیرلیک‌لری، پئشمرگه قوه‌لری و عمومی لیکده بعشیقه کامپینداکی تورک عسگرلری‌نین ایتدیگی نینوا مجاهیدلری‌نین اوکتیابرین 17-ده باشلاتدیغی عملیاتا دا توخونان آلبایراک دئدی کی، تورکیه‌نین موصول عملیاتین‌دان کناردا توتولماسی دوشونوله بیلمز، بو ساده‌جه بؤلگه‌نین دئییل دونیانین پروبلئمینه چئوریلیب. هئچ کس بو میللتین زکاسی ایله آغلی ایله لاغ ائتمه‌سین.
